DEN EUROPÆISKE CENTRALBANKS RETNINGSLINJE (EU) 2016/65

af 18. november 2015

om anvendelsen af haircuts i forbindelse med gennemførelsen af Eurosystemets pengepolitiske ramme (ECB/2015/35)

STYRELSESRÅDET FOR DEN EUROPÆISKE CENTRALBANK HAR —

under henvisning til traktaten om Den Europæiske Unions funktionsmåde, særlig artikel 127, stk. 2, første led,

under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, samt artikel 9.2, 12.1, 14.3, 18.2 og artikel 20, første afsnit, og

ud fra følgende betragtninger:

I henhold til artikel 18.1 i statutten for Det Europæiske System af Centralbanker og Den Europæiske Centralbank (herefter »ESCB-statutten«) kan Den Europæiske Centralbank (ECB) og de nationale centralbanker i medlemsstater, der har euroen som valuta, (herefter »de nationale centralbanker«) udføre lånetransaktioner med kreditinstitutter og andre markedsdeltagere, hvor lån ydes mod passende sikkerhed. De generelle betingelser, hvorunder ECB og de nationale centralbanker er rede til at indgå i lånetransaktioner, herunder kriterierne for afgørelse af belånbarheden af sikkerhed med henblik på Eurosystemets kreditoperationer, er fastlagt i Den Europæiske Centralbanks retningslinje (EU) 2015/510 (ECB/2014/60) (1) .

For at beskytte Eurosystemet mod risikoen for økonomiske tab i tilfælde af en modparts misligholdelse, underlægges belånbare aktiver, der mobiliseres som sikkerhed i Eurosystemets kreditoperationer, de risikostyringsinstrumenter, der er fastsat i fjerde del, afsnit VI, i retningslinje (EU) 2015/510 (ECB/2014/60).

Indførelsen af revideringer af haircuts kunne drage fordel af, at de relevante bestemmelser fastsættes i en særskilt retsakt. Dette muliggør, at risikostyringsparametrene kan tilvejebringes i et kompakt og selvstændigt format, og det vil gøre en hurtig strømlining af gennemførelsen af ændringerne af de relevante rammer mulig, så snart Styrelsesrådet har vedtaget de tilsvarende afgørelser —

VEDTAGET DENNE RETNINGSLINJE:

Artikel 1

Haircuts der anvendes i forbindelse med belånbare omsættelige aktiver

1. I overensstemmelse med fjerde del, afsnit IV, i retningslinje (EU) 2015/510 (ECB/2014/60) underlægges omsættelige aktiver haircuts som defineret i artikel 2, nr. 97), i retningslinje (EU) 2015/510 (ECB/2014/60), i henhold til de niveauer, der er fastsat i tabel 2 i bilaget til denne retningslinje.

2. Et haircut for et specifikt aktiv afhænger af følgende faktorer:

Artikel 2

Fastsættelse af haircutkategorier for omsættelige aktiver

Belånbare omsættelige aktiver henføres til en af de fem haircutkategorier på grundlag af udstedertype og/eller aktivtype, således som det fremgår af tabel 1 i bilaget til denne retningslinje:

Artikel 3

Haircuts for omsættelige aktiver

1. Haircuts for omsættelige aktiver, der kan henføres til kategori I-IV, fastlægges på grundlag af:

2. Omsættelige aktiver, der kan henføres til kategori V, underlægges et haircut på 10 % uanset restløbetid eller kuponstruktur.

3. For aktiver med en nulkuponrente eller en fast kuponrente anvendes aktivets restløbetid som den relevante løbetid for haircuttet.

4. For aktiver med variable kuponrenter svarer haircuttet til det haircut, der anvendes på omsættelige aktiver med fast kuponrente med en restløbetid på 0-1 år, undtagen i følgende tilfælde og uden at berøre stk. 2.

Den relevante løbetid for haircuts for variable kuponrenter, der har et inflationsindeks i euroområdet som referencerente, er aktivets restløbetid.

Haircuttet for aktiver, der har mere end én kuponstruktur, afhænger udelukkende af den kuponstruktur, der gælder for aktivets resterende løbetid og skal svare til det højeste haircut for et omsætteligt aktiv med samme restløbetid og kreditkvalitetstrin. Enhver kuponstruktur, der gælder for aktivest resterende løbetid, kan anvendes til dette formål.

Artikel 4

Yderligere haircuts for specifikke typer af omsættelige aktiver

I tillæg til de haircuts, der er fastsat i denne retningslinjes artikel 3, gælder følgende yderligere haircuts for specifikke typer af omsættelige aktiver:

særligt dækkede obligationer, der anvendes til eget brug, underlægges et yderligere haircut på i) 8 % for værdien af gældsinstrumenter, der henføres til kreditkvalitetstrin 1 og 2 og ii) 12 % for værdien af gældsinstrumenter, der henføres til kreditkvalitetstrin 3,

Artikel 5

Haircuts for belånbare ikke-omsættelige aktiver

1. Individuelle gældsfordringer med en fast rentebetaling og gældsfordringer med en rentebetaling, der er indekseret til inflationen, underlægges særlige haircuts, som bestemmes i forhold til restløbetid, kreditkvalitetstrin og den af den nationale centralbank anvendte værdiansættelsesmetode som fastlagt i tabel 3 i bilaget til denne retningslinje.

2. Individuelle gældsfordringer med en variabel rente underlægges det samme haircut, som gælder for gældsfordringer med fast rente, som er klassificeret med en restløbetid på 0-1 år svarende til det samme kreditkvalitetstrin og den samme værdiansættelsesmetode, som den nationale centralbank anvender. En rentebetaling behandles som variabel, hvis den er knyttet til en referencerente, og rentetilpasningsperioden for renten højst er 1 år. Rentebetalinger, hvis rentetilpasningsperiode er over 1 år, anses for faste rentebetalinger, og den relevante løbetid i forbindelse med haircuts er gældsfordringens restløbetid.

3. Det haircut, der anvendes i forbindelse med en gældsfordring med flere typer rentebetaling, afhænger alene af rentebetalingerne i gældsfordringens restløbetid. Hvis der er flere typer rentebetaling i gældsfordringens restløbetid, behandles de resterende rentebetalinger som faste rentebetalinger, hvor den relevante løbetid for haircuttet er gældsfordringens restløbetid.

4. For gældsfordringer med en nulkuponrente finder det tilsvarende haircut for gældsfordringer med fast rente anvendelse.

5. Ikke-omsættelige detailgældsinstrumenter med pant i fast ejendom underlægges et haircut på 39,5 %.

6. Tidsindskud er ikke underlagt haircuts.

7. Hver underliggende gældsfordring, der indgår i sikkerhedspuljen for et ikke-omsætteligt gældsinstrument med sikkerhed i belånbare gældsfordringer, underlægges et haircut, der finder anvendelse på det individuelle niveau i henhold til reglerne i stk. 1-4 ovenfor. Den aggreggerede værdi af de underliggende gældsfordringer, der er omfattet i sikkerhedspuljen efter anvendelse af de pågældende haircut, skal til enhver tid være lig med eller større end værdien af den udestående hovedstol for det ikke-omsættelige gældsinstrument med sikkerhed i belånbare gældsfordringer. Hvis den aggreggerede værdi falder under grænsen nævnt i forrige sætning, skal det ikke-omsættelige gældsinstrument værdiansættes til nul.

Artikel 6

Virkning og gennemførelse

1. Denne retningslinje får virkning på den dato, hvor den meddeles de nationale centralbanker i de medlemsstater, der har euroen som valuta.

2. De nationale centralbanker i de medlemsstater, der har euroen som valuta, træffer de nødvendige foranstaltninger for at opfylde denne retningslinje og anvender dem fra den 25. januar 2016. De skal senest den 5. januar 2016 fremsende meddelelse til ECB om, hvilke tekster og midler der vedrører disse foranstaltninger.

Artikel 7

Adressater

Denne retningslinje er rettet til de nationale centralbanker i de medlemsstater, der har euroen som valuta.

(1) Den Europæiske Centralbanks retningslinje (EU) 2015/510 af 19. december 2014 om gennemførelsen af Eurosystemets pengepolitiske ramme (ECB/2014/60) (retningslinjen om dokumentationsgrundlaget) (EUT L 91 af 2.4.2015, s. 3).

BILAG

Tabel 1

Haircutkategorier for belånbare omsættelige aktiver baseret på udstedertype og/eller aktivtype

Kategori I Kategori II Kategori III Kategori IV Kategori V Gældsinstrumenter udstedt af centralregeringer ECB-gældsbeviser Gældsbeviser udstedt af nationale centralbanker før indførelsen af euro i deres respektive medlemsstat Gældsinstrumenter udstedt af lokale og regionale myndigheder Gældsinstrumenter udstedt af enheder, som af Eurosystemet er klassificeret som agencies Gældsinstrumenter udstedt af multilaterale udviklingsbanker og internationale organisationer Særligt dækkede obligationer af Jumbotypen Traditionelle særligt dækkede obligationer og andre særligt dækkede obligationer Gældsinstrumenter udstedt af ikke-finansielle selskaber Usikrede gældsinstrumenter udstedt af kreditinstitutter Usikrede gældsinstrumenter udstedt af finansielle virksomheder undtagen kreditinstitutter Værdipapirer af asset-backed typen





Tabel 2

Haircut-niveauer der anvendes i forbindelse med belånbare omsættelige aktiver

Haircutkategorier Kreditkvalitet Restløbetid (år) (1) Kategori I Kategori II Kategori III Kategori IV Kategori V Fast kuponrente Nulkuponrente Fast kuponrente Nulkuponrente Fast kuponrente Nulkuponrente Fast kuponrente Nulkuponrente Trin 1 og 2 [0-1) 0,5 0,5 1,0 1,0 1,0 1,0 6,5 6,5 10,0 [1-3) 1,0 2,0 1,5 2,5 2,0 3,0 8,5 9,0 [3-5) 1,5 2,5 2,5 3,5 3,0 4,5 11,0 11,5 [5-7) 2,0 3,0 3,5 4,5 4,5 6,0 12,5 13,5 [7-10) 3,0 4,0 4,5 6,5 6,0 8,0 14,0 15,5 [10,∞) 5,0 7,0 8,0 10,5 9,0 13,0 17,0 22,5 Haircutkategorier Kreditkvalitet Restløbetid (år) (1) Kategori I Kategori II Kategori III Kategori IV Kategori V Fast kuponrente Nulkuponrente Fast kuponrente Nulkuponrente Fast kuponrente Nulkuponrente Fast kuponrente Nulkuponrente Trin 3 [0-1) 6,0 6,0 7,0 7,0 8,0 8,0 13,0 13,0 Ikke belånbar [1-3) 7,0 8,0 10,0 14,5 15,0 16,5 24,5 26,5 [3-5) 9,0 10,0 15,5 20,5 22,5 25,0 32,5 36,5 [5-7) 10,0 11,5 16,0 22,0 26,0 30,0 36,0 40,0 [7-10) 11,5 13,0 18,5 27,5 27,0 32,5 37,0 42,5 [10,∞) 13,0 16,0 22,5 33,0 27,5 35,0 37,5 44,0





Tabel 3

Haircutniveauer der anvendes i forbindelse med gældsfordringer med faste rentebetalinger

Værdiansættelsesmetode Kreditkvalitet Restløbetid (år) (2) Fast rentebetaling og værdiansættelse på grundlag af en teoretisk kurs, fastsat af den nationale centralbank Fast rentebetaling og værdiansættelse i henhold til det udestående beløb fastsat af den nationale centralbank Trin 1 og 2 [0-1) 10,0 12,0 [1-3) 12,0 16,0 [3-5) 14,0 21,0 [5-7) 17,0 27,0 [7-10) 22,0 35,0 [10,∞) 30,0 45,0 Værdiansættelsesmetode Kreditkvalitet Restløbetid (år) (2) Fast rentebetaling og værdiansættelse på grundlag af en teoretisk kurs, fastsat af den nationale centralbank Fast rentebetaling og værdiansættelse i henhold til det udestående beløb fastsat af den nationale centralbank Trin 3 [0-1) 17,0 19,0 [1-3) 29,0 34,0 [3-5) 37,0 46,0 [5-7) 39,0 52,0 [7-10) 40,0 58,0 [10,∞) 42,0 65,0

(1) dvs. [0-1) en restløbetid på under et år, [1-3) en restløbetid på et år eller over et år, men under tre år osv.

(2) dvs. [0-1) en restløbetid på under et år, [1-3) en restløbetid på et år eller over et år, men under tre år osv.